CELEX: 32011R0873
Language: hu
Date: 2011-07-27 00:00:00
Title: A Bizottság 873/2011/EU végrehajtási rendelete ( 2011. július 27. ) egyes áruk Kombinált Nómenklatúra szerinti besorolásáról

2.9.2011   
            
            
               HU
            
            
               Az Európai Unió Hivatalos Lapja
            
            
               L 227/5
            
         A BIZOTTSÁG 873/2011/EU VÉGREHAJTÁSI RENDELETE
   (2011. július 27.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – 60 napig továbbra is felhasználhatja.
            
         
               (5)
            
            
               A Vámkódex-bizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a 2913/92/EGK rendelet 12. cikke (6) bekezdésének alkalmazásában – 60 napig továbbra is felhasználhatja.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 27-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Összetett termék, amely porózus műanyag (poliuretán) szivacsból (11,5 cm × 8,2 cm × 1,1 cm) és a szivacsot körülvevő, kötött poliészter szövetből áll.
                  A szövet összekötött, poliészterekből és (fémgőzölési eljárással előállított) alumíniummal bevont poliészter szálakból álló terjedelmesített fonalból készült. A szivacs teljesen be van illesztve a szövetbe.
                  (tisztítóruha)
                  (Lásd a 656 A és a 656 B sz. képet) (1)
                  
               
               
                  6307 10 10
               
               
                  A besorolást a Kombinált Nómenklatúra értelmezésére szolgáló 1., 3 b) és 6. általános szabály, a XI. áruosztályhoz tartozó megjegyzések 7. pontjának e) alpontja, a 63. árucsoporthoz tartozó megjegyzések 1. pontja, valamint a 6307, a 6307 10 és a 6307 10 10 KN-kód szövegezése határozza meg.
                  A termék az értelmezésre szolgáló 3b) általános szabály értelmében összetett áru, mert a szivacs gyakorlatilag elválaszthatatlan egészet alkotva kapcsolódik a ruhához. (Lásd még a 3b) általános szabályhoz tartozó HR-magyarázatot, IX. pont.)
                  A ruha, amely textiláru, a XI. áruosztályhoz tartozó megjegyzések 7. pontjának e) alpontja értelmében összeállított termék, mert a kötött szövetet ragasztással állították össze. Emellett az a tény, hogy a szivacs bele van illesztve az összeállított textiláruba, a teljes terméket összeállított áruvá teszi. Így a termék a 63. árucsoporthoz tartozó megjegyzések 1. pontja értelmében a 63. árucsoport I. alcsoportja alá tartozik.
                  A kötött ruha és a szivacs egyaránt rendelkezik olyan termékek objektív jellemzőivel, amelyeket vízzel és tisztítószerekkel való tisztításra terveztek. Mindazonáltal a kötött ruha durva felülete határozza meg a termék lényeges jellemzőjét a 3b) általános értelmezési szabály értelmében, mert a terméket durva felülete miatt beszáradt foltok sima felületekről való letakarítására tervezték. A szivacs csupán a ruha víz- és tisztítószer-felszívó képességének fokozására szolgál. Az összetett termék lényeges jellemzőjét tehát a textilanyag határozza meg.
                  A terméket ezért kötött tisztítóruhaként a 6307 10 10 KN-kód alá kell besorolni.
               
            
         
      
                  
                     
               
               
                  
                     
               
            
                  
                     656 A
                  
               
               
                  
                     656 B
                  
               
            
         (1)  A képek csupán tájékoztató jellegűek.